CELEX: 62012TN0563
Language: mt
Date: 2012-12-26 00:00:00
Title: Kawża T-563/12: Rikors ippreżentat fis- 26 ta’ Diċembru 2012 — Central Bank of Iran vs Il-Kunsill

23.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 55/21
            
         Rikors ippreżentat fis-26 ta’ Diċembru 2012 — Central Bank of Iran vs Il-Kunsill
   (Kawża T-563/12)
   2013/C 55/37
   Lingwa tal-kawża: l-Ingliż
   
      Partijiet
   
   
      Rikorrent: Central Bank of Iran (Teheran, Iran) (rappreżentant: M. Lester, Barrister)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tannulla d-Deċiżjoni tal-Kunsill 2012/635/PESK, tal-15 ta’ Ottubru 2012 (1), u r-Regolament ta’ Implimentazzjoni tal-Kunsill (UE) Nru 945/2012, tal-15 ta’ Ottubru 2012 (2), sa fejn dawn il-miżuri japplikaw għar-rikorrent;
            
         
               —
            
            
               tikkundanna lill-konvenut għall-ispejjeż sostnuti mir-rikorrent.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka erba’ motivi.
   
               (1)
            
            
               L-ewwel motiv huwa ibbażat fuq l-allegazzjoni li peress li ma ġie sodisfatt l-ebda wieħed mill-kriterji legali neċessarji għall-inklużjoni tar-rikorrent fil-lista, il-Kunsill wettaq żball manifest billi kkunsidra li kienu ġew sodisfatti l-kriterji legali kollha neċessarji għall-inklużjoni, u li ma hemmx bażi legali valida għall-inklużjoni tiegħu.
            
         
               (2)
            
            
               It-tieni motiv huwa ibbażat fuq l-allegazzjoni li l-Kunsill naqas milli jipprovdi raġunijiet adegwati u suffiċjenti għall-inklużjoni tar-rikorrent fil-miżuri kkontestati.
            
         
               (3)
            
            
               It-tielet motiv huwa ibbażat fuq l-allegazzjoni li l-Kunsill naqas milli jiżgura d-drittijiet tar-rikorrent għal difiża u għal stħarriġ ġudizzjarju effettiv.
            
         
               (4)
            
            
               Ir-raba’ motiv huwa ibbażat fuq l-allegazzjoni li d-deċiżjoni tal-Kunsill dwar l-inklużjoni tar-rikorrent kisret, mingħajr ġustifikazzjoni jew proporzjon, id-drittijiet fundamentali tar-rikorrent, inkluż id-dritt tiegħu għal protezzjoni tal-proprjetà, tan-negozju u tar-reputazzjoni tiegħu.
            
         
      (1)  Deċiżjoni tal-Kunsill 2012/635/PESK, tal-15 ta’ Ottubru 2012, li temenda d-Deċiżjoni 2010/413/PESK dwar miżuri restrittivi kontra l-Iran (ĠU L 282, p. 58).
   
      (2)  Regolament ta’ Implimentazzjoni tal-Kunsill (UE) Nru 945/2012, tal-15 ta’ Ottubru 2012, li jimplimenta r-Regolament (UE) Nru 267/2012 dwar miżuri restrittivi kontra l-Iran (ĠU L 282, p. 16).